CELEX: 62017CN0173
Language: mt
Date: 2017-04-05 00:00:00
Title: Kawża C-173/17 P: Appell ippreżentat fil-5 ta’ April 2017 minn ANKO A.E. Antiprosopeion, Emporiou kai Viomichanias mis-sentenza mogħtija mill-Qorti Ġenerali (Ir-Raba’ Awla) fil-25 ta’ Jannar 2017 fil-Kawża T-771/14, ANKO vs Il-Kummissjoni Ewropea

29.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 168/28
            
         Appell ippreżentat fil-5 ta’ April 2017 minn ANKO A.E. Antiprosopeion, Emporiou kai Viomichanias mis-sentenza mogħtija mill-Qorti Ġenerali (Ir-Raba’ Awla) fil-25 ta’ Jannar 2017 fil-Kawża T-771/14, ANKO vs Il-Kummissjoni Ewropea
   (Kawża C-173/17 P)
   (2017/C 168/37)
   Lingwa tal-kawża: il-Grieg
   
      Partijiet
   
   
      Appellanti: ANKO A.E. Antiprosopeion, Emporiou kai Viomichanias (rappreżentant: Stauroula Paliou, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   
               —
            
            
               tannulla s-sentenza tal-Qorti Ġenerali tal-25 ta’ Jannar 2017 fil-Kawża Τ-771/14 u tibgħat lura l-kawża quddiem il-Qorti Ġenerali sabiex din tiddeċiedi fuq il-mertu;
            
         
               —
            
            
               tikkundanna lill-Kummissjoni għall-ispejjeż.
            
         
      Aggravji u argumenti prinċipali
   
   L-appellanti ssostni li s-sentenza tal-Qorti Ġenerali fil-Kawża Τ-771/14 tal-25 ta’ Jannar 2017 tinkludi evalwazzjonijiet ġuridiċi li jmorru kontra regoli tad-dritt tal-Unjoni, u tikkontestahom b’dan l-appell.
   L-appellanti tqis li s-sentenza appellata għandha tiġi annullata:
   
               i
            
            
               
                  
                     L-ewwel nett
                  , abbażi ta’ żnaturament tal-provi, fir-rigward tal-affidabbiltà tas-sistema ta’ reġistrazzjoni tal-ħin tax-xogħol.
            
         
               ii
            
            
               
                  
                     It-tieni nett
                  , abbażi ta’ żball ta’ liġi, fir-rigward tar-regoli li japplikaw, fir-rigward tar-rikors, għal dak li għandu jiġi pprovat u għall-oneru tal-prova.
            
         
               iii
            
            
               
                  
                     It-tielet nett
                  , abbażi ta’ żball ta’ liġi, fir-rigward tar-regoli li japplikaw, fir-rigward tal-kontrotalba, għat-tqassim tal-oneru tal-prova.
            
         
               iv
            
            
               
                  
                     Ir-raba’ nett
                  , abbażi ta’ ksur ta’ forma proċedurali essenzjali u, b’mod partikolari, abbażi ta’ nuqqas ta’ motivazzjoni fir-rigward tal-fatt li l-kreditu tal-Kummissjoni huwa ċert, ta’ ammont fiss u dovut.